મારા માટે ‘કયામત સે કયામત તક’ને ૨૫ વર્ષ પૂરાં થઈ રહ્યાં છે. હા, આમિર હજી કાર્યરત છે અને એક પછી એક સુંદર ફિલ્મો આપી રહ્યો છે. સમય ઘણો બદલાઈ ગયો છે. ‘કયામત સે કયામત’ તક જેવી સંવેદનાઓના દિવસો વીતી ગયા છે. આજે એવો સમય આવી ગયો છે જ્યારે લોકો શરાબની બૉટલ પોતાની પાસે રાખી ફેસબુક પર જીવંત આત્મહત્યા કરી રહ્યા છે. ‘કયામત સે કયામત તક’ની પટકથા સર્વોત્તમ હતી અને આદિત્ય રૉય કપૂરનો અભિનય આમિરના તોલે આવે એવો નથી એથી ‘આશિકી ૨’ ‘કયામત સે કયામત તક’ જેવી બ્લૉકબસ્ટર ફિલ્મ સાબિત થાય એવી કોઈ જ સંભાવના નથી. એમ છતાં ‘કયામત સે કયામત તક’ને ૨૫ વર્ષ પૂરાં થઈ રહ્યાં છે એ સિદ્ધિના સમયે ‘આશિકી ૨’ એક સંપૂર્ણ ફિલ્મ લાગી રહી છે અને બદલાતા સમયનું પ્રતિબિંબ પાડે છે.